Tanken+bak+Internett

**

Tanken bak Internett**

På 60 tallet herjet den kalde krigen og USA og Sovjetunionen kriget i stillhet. Hele tiden økte de produksjon av våpen og ville stadig bli bedre innenfor teknologi. Dette presset om å være den sterkeste nasjonen er opphavet til Internett. USA og NASA trengte en måte å kommunisere på som ikke kunne ødelegges på samme måte som telefonlinjer. Tanken var å lage et nettverk som ikke hadde noen styringsenhet og som dermed fortsatt kunne fungere selv om det delvis var ødelagt. Alle nodene (knutepunkter) skulle være likestilt med hverandre. Slik fungerer det også i dag: Alle nodene i nettverket utsteder, sender og mottar meldinger. For at store filer skal kunne sendes raskt blir dataene kodet og delt inn i like store pakker. Hver pakke har hver sin adresse, men det spiller ingen rolle hvilken vei pakkene tar, bare de kommer fram. Pakken flyttes fra node til node helt til den når fram til riktig adresse og kan settes sammen med de andre pakkene og danne en meningsfull enhet. I praksis kan dette bety at en del av e-posten du sendte kan gå innom Frankrike og USA før den havner i innboksen til venninna di.